Kirándulás a Várnegyedben

A nyár nagy részét a Balatonnál szoktuk tölteni. Gyakran kirándulunk, szoktunk vonatozni és hajózni is. Idén elhatároztuk, hogy elutazunk Budapestre, hogy megnézzük a Budapesti Történeti Vármúzeumot.

Vonattal utaztunk Budapestre. Egész úton nagyon fáztunk, a légkondik miatt. Amikor leszálltunk a vonatról, viszont egyből megéreztük a 30 fokos hőmérséklet-különbséget. Anya azt tervezte, hogy gyalog megyünk el a Széll Kálmán térig, de amikor kiszagoltunk a budapesti forgalomba, egyből meggondolta magát, így hát metróval utaztunk. Utána a Széll Kálmán téren átszálltunk a 16-os buszra. Már fent kanyarogtunk a Várban, amikor felnyomult a buszra egy fél nyugdíjas klub. Utaztak vagy 100 métert. Így legalább nem kellett gyalogolniuk a szabad levegőn, hanem állhattak a zsúfolt buszon. A múzeum hatalmas volt, nagyon sok szép szobrot láttunk, érdekesek voltak a kiállítások és láttam egy óriási festményt is. A dolgozók barátságosak voltak. Minden nagyon tetszett. Miután kiértünk a múzeumból, anya kényszerített minket, hogy sétáljunk egyet a Várnegyedben. Mariann nagyon elfáradt, ezért Johanna kicsit vitte hátiban. Ezután elindultunk a Déli pályaudvarra.

És miközben hazafelé utaztunk, azon gondolkoztam, hogy milyen jó volt ez a kirándulás is.